wannaphong/clean_thaiwikipedia huggingface dataset:
# คินตามณี ที่นี่มีรัก
คินตามณี ที่นี่มีรัก เป็นละครโทรทัศน์แนวพีเรียด-ดราม่า บทประพันธ์ของ พิมพ์กมล ประเสริฐวงศ์ บทโทรทัศน์โดย พิมพ์กมล ประเสริฐวงศ์ กำกับการแสดงโดย พิมพ์กมล ประเสริฐวงศ์ ผลิตโดย บริษัท เมจิค แอ็ดเวอร์เทนเม้นท์ จำกัด ออกอากาศทุกวันเสาร์–อาทิตย์ เวลา 10.45 น. – 11.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย สุพจน์ จันทร์เจริญ , ฐนิชา ดิษยบุตร , อลิชา หิรัญพฤกษ์ และนักแสดงชั้นนำอีกมากมาย เริ่มตอนแรกวันที่ พ.ศ. 2544–พ.ศ. 2544

เรื่องย่อ 

ละครเรื่อง คินตามณี ที่นี่มีรัก เป็นละครที่ฉีกแนวออกมาจากเรื่องอื่นที่ลิฟท์เคยเล่น ซึ่งเรื่องนี้ลิฟท์แสดงเป็นพอล จุดเด่นในตัวพอลเลยก็คือ เป็นลูกคนรวยระดับมหาเศรษฐี ใช้ชีวิตอยู่อย่างหรูหรามีธุรกิจในมือระดับห้าดาว แต่ด้วยความที่เป็นเพลย์บอยยังไม่อยากที่จะใช้ชีวิตจมปลัก กับการทำงาน เลยขอใช้ชีวิตเที่ยวสนุกไปวันๆ แต่จริงๆที่ พอลเป็นอย่างนี้ก็เพราะบาฮาฮูดีน ซึ่งเป็นพี่ชายที่คอยสอนตลอด ซึ่งบุคลิกแบบนี้ลิฟท์ยังไม่เคยเล่น อย่างบทอื่นๆที่ ผ่านมาก็จะเป็นเหมือนผู้ชายคนหนึ่งที่ต้องดิ้นรนต่อสู้เพื่อเอาตัวรอด เพื่อให้ชีวิตดีขึ้นซึ่งตอนแรกที่ลิฟท์ได้อ่านบทก็ เข้าใจว่าพอลเป็นคนเจ้าชู้ สนุกสนานไปเรื่อย แต่พอได้ทำการบ้านจากบทแล้วและได้ศึกษารายละเอียดจากผู้กำกับฯจะรู้เลยว่า จริงๆแล้วพอลถูกยัดเยียดความสบายมาตลอดโดยที่พี่ชายจะคอยทำให้ทุกอย่างเหมือนเขาวางหมากให้เราเดินตามทางนั้น

รายชื่อนักแสดงและการสร้าง
 ปี  พ.ศ. 2544  สถานีออกอากาศ  ช่อง 3 ผู้สร้าง  บริษัท เมจิค แอ็ดเวอร์เทนเม้นท์ จำกัด  ผู้กำกับการแสดง  พิมพ์กมล ประเสริฐวงศ์ บทโทรทัศน์  พิมพ์กมล ประเสริฐวงศ์ วันเวลาออกอากาศ  วันเสาร์ - วันอาทิตย์ เวลา 10.45 น. – 11.30 น. อากุง (พอล)  สุพจน์ จันทร์เจริญ  บุษบา (ลูกสาวท่านรัฐมนตรีแสนคมและแม่ภา)  อลิชา หิรัญพฤกษ์  ธัญญ่า (ลูกสาวบุญธรรมท่านรัฐมนตรีแสนคมและนาคประไพ)  ฐนิชา ดิษยบุตร       บาฮาฮูดีน (ลูกชายของอาหญิง)  ณัฐนันท์ คุณวัฒน์  เดวี่ (น้องสาวของอากุง)  กุลชนาถ จารุวดีรัตนา     ณัฐดนัย (นัด)  มณฑล ปริวัฒน์  โอม (คนรับใช้บ้านอาหญิง)  อานุภาพ จริโมภาส  บันหยา/อาหญิง (แม่ของอากุงและเดวี่)  สุพรรษา เนื่องภิรมย์      ศรีดา (ยายของบุษบา)  เดือนเต็ม สาลิตุล  นาคประไพ (แม่ของธัญญ่า)  พิราวรรณ ประสพศาสตร์  ท่านรัฐมนตรีแสนคม (พ่อตัวจริงของบุษบาและพ่อบุญธรรมของธัญญ่า)  สมภพ เบญจาธิกุล ชะอุม (อุ๋ม) (พี่เลี้ยงของธัญญ่า)  ดีใจ ดีดีดี  พี่อ้วน (แมวมองน้กแสดง)  ปิยะ เศวตพิกุล  เอี้ยง (คนรับใช้บ้านยายศรีดา)  สวนีย์ อุทุมมา  ตู่ (เพื่อนของบุษบา)  ปิยเกียรติ บุญเรือง  ปอ (เพื่อนของบุษบา)  ปาจรีย์ ณ นคร  ใหญ่ (เพื่อนของบุษบา)  สมเกียรติ จันทร์พราหมณ์  อับดุล (พ่อของบาหาหุดิน)  อภิชาติ ชูสกุล  แม่ภา (แม่ของบุษบา)  อลิษา ขจรไชยกุล บุษบา (วัยเด็ก)  ด.ญ. มาลิต้า ซีลิ่ง  ธัญญ่า (วัยเด็ก)  ด.ญ. ภาสุรี มิเกลลี่  (พ่อของอากุงและเดวี่)  Agung Putra Dalem  (แม่ของโอม)  PUTU RUSSINI  สุทัศน์ (ผู้จัดการฝ่ายประชาสัมพันธ์ PEESIAD/ผลิตภัณฑ์น้ำยาสระผม IMMET)  สิทธิโชค อักษรนันทน์  หวิว (ช่างแต่งหน้า)   แหม่ม (ช่างแต่งหน้า)   หวาน (คนรับใช้ท่านรัฐมนตรีแสนคม)    นักแสดงรับเชิญ อากุง (พอล) (วัยเด็ก)  แม่ของบาฮาฮูดีน  แขกงานเลี้ยงเพื่อการกุศล  วัลลภ ธีรทอง 

 เพลงประกอบละคร 
 เพลง เธอ - ขับร้องโดย ประกาศิต สากลวารี
 เพลง หนึ่งชีวิตของฉัน - ขับร้องโดย อริญา ถานวงศ์
# การประชุมครั้งที่ 28 ของพรรคคอมมิวนิสต์แห่งสหภาพโซเวียต
การประชุมครั้งที่ 28 ของพรรคคอมมิวนิสต์แห่งสหภาพโซเวียต  จัดขึ้นในวันที่ 2-13 กรกฎาคม ค.ศ. 1990 ที่อาคารรัฐสภาเครมลินกรุงมอสโก สหภาพโซเวียต
เป็นการประชุมครั้งสุดท้ายของพรรคคอมมิวนิสต์แห่งสหภาพโซเวียต
มีฮาอิล กอร์บาชอฟได้รับเลือกเป็นเลขาธิการกลางของพรรค(ด้วยคะแนน 3411 ต่อ 501 เสียง)Vladimir Ivashkoได้รับเลือกเป็นรองเลขาธิการกลาง
การเป็นสถานะพรรคใหม่
บอริส เยสต์ซินและสมาชิกพรรคบางส่วนลาออกจากพรรคหลังจากที่"แผนประชาธิปไตยของพรรค"ล้มเหลวและ"แผนเศรษฐกิจของกอร์บาชอฟที่จะเป็นระบบเศรษฐกิจแบบสังคมนิยมเป็นระบบเศรษฐกิจแบบทุนนิยม"ล้มเหลว
หมวดหมู่:พ.ศ. 2533
หมวดหมู่:สหภาพโซเวียต
หมวดหมู่:มีฮาอิล กอร์บาชอฟ
# การบำบัดทดแทนไต
การบำบัดทดแทนไตคือการรักษาวิธีหนึ่งที่ใช้ทดแทนหน้าที่ของไตในการฟอกและกรองเลือด ใช้เมื่อไตทำงานไม่ได้หรือทำงานได้ไม่เพียงพอ เรียกว่าไตวาย ทั้งไตวายเฉียบพลันและไตวายเรื้อรัง การบำบัดทดแทนไตมีหลายวิธี ได้แก่ การแยกสารผ่านเยื่อ (dialysis) (ทั้งการชำระเลือดผ่านเยื่อ (hemodialysis) และการชำระเลือดผ่านเยื่อบุช่องท้อง (peritoneal dialysis)), การกรองเลือด, การกรองเลือดและชำระเลือดผ่านเยื่อ และการปลูกถ่ายไต
หมวดหมู่:วักกวิทยา
# โปเยโปโลเย เย้ยฟ้าแล้วก็ท้า
โปเยโปโลเย เย้ยฟ้าแล้วก็ท้า  เป็นภาพยนตร์ฮ่องกงแนวโรแมนติก คอมเมดี-สยองขวัญ ปี ค.ศ. 1987 นำแสดงโดย เลสลี จาง, หวัง จู่เสียน และ อู๋ หม่า กำกับการแสดงโดย เฉิง เสี่ยวตง และอำนวยการสร้างโดย สฺวี เค่อ ภาพยนตร์เรื่องนี้สร้างและดัดแปลงมาจากผลงานเรื่องสั้นที่ชื่อว่า "เนี่ย เสี่ยวเชี่ยน" ซึ่งบรรจุอยู่ในวรรณกรรมประเภทรวมเรื่องสั้นที่เผยแพร่ในสมัยราชวงศ์ชิงเรื่อง โปเยโปโลเย โดย ผู ซงหลิง และใช้เค้าโครงเนื้อหาเดิมจากภาพยนตร์เรื่อง วิญญาณรักปีศาจสาว (ค.ศ. 1960) ของค่าย ชอว์บราเดอร์สสตูดิโอ ที่เคยนำเนื้อหาของเรื่องสั้นดังกล่าวมาดัดแปลงและผลิตเป็นภาพยนตร์จนประสบความสำเร็จมาแล้วก่อนหน้านี้ 

ภาพยนตร์ออกฉาย ในปี ค.ศ. 1987 และประสบความสำเร็จอย่างสูงทั้งในฮ่องกงและประเทศอื่นๆในทวีปเอเชีย โดยได้รับรางวัลม้าทองคำถึง 4 รางวัล รวมทั้งเกิดกระแสความนิยมขึ้นทั้งในประเทศเกาหลีใต้และประเทศญี่ปุ่น ถึงแม้ว่าภาพยนตร์เรื่องนี้จะไม่ได้รับอนุญาตให้เข้าฉายที่ประเทศจีนในช่วงเวลาดังกล่าว แต่ก็ได้รับการพูดถึงเป็นวงกว้างที่ประเทศจีนในฐานะของภาพยนตร์เกินวิสัย ซึ่งผลจากความสำเร็จอย่างงดงามของภาพยนตร์ทำให้ หวัง จู่เสียน และ เลสลี จาง กลายเป็นนักแสดงที่เป็นที่นิยมอย่างมากในทวีปเอเชียโดยเฉพาะที่ประเทศญี่ปุ่น อีกทั้งยังปลุกกระแสการสร้างภาพยนตร์ที่มีผีพื้นบ้านสมัยโบราณให้เป็นที่นิยมขึ้นในอุตสาหกรรมภาพยนตร์ของฮ่องกง 

ภาพยนตร์เรื่องนี้ได้รับการยกย่องให้เป็นหนึ่งในร้อยภาพยนตร์จีนที่ดีที่สุดตลอดกาลมาจนถึงปัจจุบัน และมีการทำภาคต่อคือ โปเยโปโลเย เย้ยฟ้าแล้วก็ท้า ภาค 2 และ ภาค 3 รวมถึงมีการทำเป็นภาพยนตร์แอนิเมชัน

เนื้อเรื่อง
ภาพยนตร์เรื่องนี้กล่าวถึงบัณทิตหนุ่ม หนิงไฉ่เฉิน ที่ต้องดั้นด้นเดินทางไกลรอนแรมไปตามเมืองต่างๆ เพื่องานการเก็บภาษี ในหมู่บ้านป่าเมืองเถื่อนห่างไกลแห่งหนึ่ง กลับต้องประสบกับปัญหาไม่สามารถเก็บเงินได้ สมุดบันทึกค่าเช่าถูกน้ำจนเปียกหมด เขาต้องอาศัยค้างแรมที่นี่ แต่ห้องพักโรงแรมล้วมมีคนเช่าเต็มจนหมด ทางเลือกเหลือเพียงแค่วัดร้างปลายดอยเท่านั้นที่จะพอใช้พักอาศัยได้ วัดร้างแห่งนี้เป็นสถานที่ใหญ่โต ประกอบไปด้วยห้องหับมากมาย แต่ทั้งเปลี่ยว และเงียบสงัดชวนให้ขนหัวลุกเป็นยิ่งนัก แค่เสียงลม หรือประตูลั่นขึ้นมา ก็สร้างความตื่นตระหนกได้แล้วที่นั่น หนิงไฉ่เฉิน ต้องพบกับเรื่องประหลาดมากมาย ทั้งการต่อสู้ของยอดฝีมือ กับมือกระบี่นักพรต (อู๋ หม่า) ที่สำคัญไปกว่านั้นเขาได้พบกับ หญิงสาวลึกลับ เสี่ยวเชี่ยน ผู้นำพาให้หนิงไฉ่เฉินได้พบกับโลกที่เขาไม่เคยคิดว่ามีมาก่อน หญิงสาวปรากฏตัวในด้วยท่าทีที่เย้ายวน แบบที่ไม่ว่าชายใดก็ยากที่จะปฏิเสธได้ หนิงไฉ่เฉิน ก็ไม่ใช่ข้อยกเว้น ต่อมาเขาถึงทราบว่า เสี่ยวเชี่ยน ผู้นี้ไม่ใช่มนุษย์ แต่เป็นวิญญาณแร่ร่อน ถูกกักตัวไว้โดยเจ้าปีศาจต้นไม้ ไม่ให้ไปผุดไปเกิด และกลายเป็นเหยื่อล่อมนุษย์เพศชายที่ผ่านเข้ามาในอาญาบริเวณ เพื่อเป็นเหยื่ออันโอชะแก่เจ้าปีศาจ หนิงไฉ่เฉิน เมื่อได้ทราบเรื่องราวดังกล่าว จึงตัดสินใจยื่นมือเข้าช่วย โดยได้รับความร่วมมือจากนักพรตปราบปีศาจ ผู้หวังจะกำราบปีศาจที่สร้างความเดือดร้อน ให้กับผู้คนตนนี้เช่นเดียวกัน

นักแสดงนำ
เลสลี่ จาง รับบท หนิงไฉ่เฉิน
หวัง จู่เสียน รับบท เสี่ยวเชี่ยน
อู๋ หม่า รับบท นักพรตหยิน
หลิวเส้าหมิง รับบท ปีศาจต้นไม้
หวังจิ่ง รับบท ผู้ตรวจการ

การนำกลับมาสร้างใหม่

ต่อมาในปี 2011 วิลสัน ยิป ได้นำเอาภาพยนตร์เรื่องนี้ไปสร้างใหม่ ในชื่อ โปเยโปโลเย (a chinese fairy tale) ออกฉายในปี 2011 นำแสดงโดย กู่ เทียนเล่อ, หลิว อี้เฟย์
# อาโอเอช เวิลด์ แทกทีม แชมเปียนชิป
แชมป์โลกแทกทีม ROH (Ring of Honor (ROH) World Tag Team Championship) เป็นตำแหน่งแชมป์แทกทีมของริงออฟออเนอร์ ก่อตั้งขึ้นเมื่อวันที่ 21 กันยายน ค.ศ. 2002

 สถิติในการครองแชมป์โลกแทกทีม ROH 
 ประเภททีม 
Rank TeamReignsDefensesCombined days    †+  and  and  and  and  and  and  and  and   

 ประเภทนักมวยปล้ำ 
RankWrestlerReignsDefensesCombined Days1 Jay Briscoe  8  36  807 Mark Briscoe  8  36  8073 Bobby Fish  3  28  672 Kyle O'Reilly  3  28  6725 Christopher Daniels †  4  17  +6 Chris Hero  2  13  448 Claudio Castagnoli  2  13  4488 Jimmy Jacobs  5  14  3929 Davey Richards  3  11  34410 Charlie Haas  2  7  308 Shelton Benjamin  2  7  30812 Frankie Kazarian †  2  12  +13 Rocky Romero  3  9  28014 Austin Aries  1  18  273 Roderick Strong  1  18  27316 Eddie Edwards  2  9  26717 B.J. Whitmer  4  9  21018 El Generico  1  7  203 Kevin Steen  1  7  20320 Ricky Reyes  1  7  19621 A.J. Styles  1  4  175 The Amazing Red  1  4  175 Donovan Morgan  1  2  17524 Hanson  1  7  143 Raymond Rowe  1  7  14326 Tyler Black  2  4  13227 CM Punk  2  3  105 Colt Cabana  2  3  10529 Steve Corino  1  3  9230 Matt Sydal  1  3  91 Matt Taven  1  2  91 Michael Bennett  1  2  9133 Sal Rinauro  1  4  77 Tony Mamaluke  1  4  7735 Matt Jackson  1  1  70 Nick Jackson  1  1  7037 Dan Maff  2  2  4238 Naruki Doi  1  1  27 Shingo  1  1  2740 Johnny Kashmere  1  0  26 Trent Acid  1  0  2642 Dixie  1  1  16 Izzy  1  1  16 Kenny King  1  0  16 Rhett Titus  1  0  1646 HC Loc  1  1  14 Tony DeVito  1  1  1448 Alex Koslov  1  0  7
# เบบีไอ
"เบบีไอ"  เป็นเพลงของอะรีอานา กรานเด จากสตูดิโออัลบั้มเปิดตัว ยัวส์ทรูลี เขียนโดย เบบีเฟส, อันโตนีโอ ดิกซอน และแพทริก "เจ. คิว" สมิธ ออกจำหน่ายเมื่อวันที่ 22 กรกฎาคม ค.ศ. 2013 โดยค่ายรีพับลิกเรเคิดส์

 ชาร์ตและการรับรอง 
 ชาร์ตประจำสัปดาห์ 
 ชาร์ต (2013–2014) ตำแหน่งสูงสุด Australia (ARIA) 67 scope="row"  Japan (Japan Hot 100) 6 scope="row" UK Singles (Official Charts Company)145 scope="row"  scope="row"  scope="row" 

 ชาร์ตในช่วงปลายปี 
ชาร์ต (2014)ตำแหน่งสูงสุดJapan (Japan Hot 100)38

 การรับรอง
# สิเมโอน
สิเมโอน (Simeon) หรือ สิเมโอนผู้รับเอาพระเจ้า  เป็นชาวเยรูซาเลม ตามพระวรสารนักบุญลูกาแล้ว เขาได้พบกับมารีย์ โยเซฟ และพระกุมารเยซู ทั้งหมดเข้าในพระวิหารเพื่อทำสวดภาวนาครบรอบ 40 วันของพระกุมาร ตามธรรม‍บัญ‌ญัติของโมเสส

ตามคัมภีร์ไบเบิล ก่อนหน้านั้นผู้เฒ่าสิเมโอนได้รับการบอกกล่าวจากพระวิญญาณบริสุทธิ์ ว่าเขาจะยังไม่ตายจนกว่าจะได้พบกับพระคริสต์ เมื่อสิเมโอนได้พบกับพระเยซูและอุ้มเอาพระเยซูไว้แล้ว เขาจึงได้สรรเสริญพระเจ้าว่า ข้าแต่องค์เจ้านาย บัดนี้ขอทรงให้ทาสของพระองค์ไปเป็นสุข ตามพระดำรัสของพระองค์ และยังได้พยากรณ์เป็นนัยถึงการที่ทารกผู้นี้จะถูกตรึงกางเขน

 พันธสัญญาใหม่ 
ในพันธสัญญาใหม่ มีส่วนหนึ่งที่กล่าวถึงสิเมโอน ว่า
# แค้นไอ้หนุ่ม
แค้นไอ้หนุ่ม  ภาพยนตร์ฮ่องกงแนวบู๊จาก ชอว์บราเดอร์ส โดยฝีมือการกำกับของ จางเชอะ ที่ออกฉายครั้งแรกเมื่อวันที่ 14 พฤษภาคม พ.ศ. 2513 นำแสดงโดย เดวิด เจียง และ ตี้หลุง 

เรื่องราวเกิดขึ้นในปี ค.ศ. 1925 เมื่อพระเอกงิ้วอย่าง กวนยู่หลง (ตี้หลุง) ถูกฆ่าตายอย่างโหดเหี้ยมทำให้ กวนเสี่ยวหลง (เดวิด เจียง) น้องชายของยู่หลงที่อยู่ต่างเมืองได้เดินทางมาเพื่อล้างแค้นให้กับพี่ชายด้วยการจัดการกับผู้มีส่วนเกี่ยวข้องในการตายของพี่ชาย
# การรวมประเทศเยอรมนี
การรวมประเทศเยอรมนี  เป็นเหตุการณ์ที่เกิดขึ้นในปี ค.ศ. 1990 เมื่อสาธารณรัฐประชาธิปไตยเยอรมนี (เยอรมนีตะวันออก) และสหพันธ์สาธารณรัฐเยอรมนี (เยอรมนีตะวันตก) รวมประเทศกันเป็นเยอรมนีเดียวที่ปกครองด้วยระบอบประชาธิปไตย และได้รวมเบอร์ลินตะวันออกและเบอร์ลินตะวันตกเป็นนครหนึ่งเดียวด้วยเช่นกัน กระบวนการนี้ถูกระบุไว้โดยรัฐธรรมนูญ กรุนด์เกอเซทซ์  มาตรา 23 และเมื่อกระบวนการนี้สิ้นสุดลงก็ถูกขนานนามว่า เอกภาพเยอรมนี  ซึ่งจัดการเฉลิมฉลองทุกวันที่ 3 ตุลาคมของทุกปีในฐานะ วันเอกภาพเยอรมนี Vertrag zwischen der Bundesrepublik Deutschland und der Deutschen Demokratischen Republik über die Herstellung der Einheit Deutschlands (Einigungsvertrag) Unification Treaty signed by the Federal Republic of Germany and the German Democratic Republic in Berlin on 31 August 1990 (official text, in German). จากการรวมประเทศในครั้งนี้ ส่งผลให้กรุงเบอร์ลินถูกยกฐานะขึ้นเป็นเมืองหลวงของเยอรมนีอีกครั้งหนึ่ง

จุดเริ่มต้นของการรวมประเทศเกิดขึ้นในเดือนพฤษภาคม ค.ศ. 1989 เมื่อระบอบการปกครองของเยอรมนีตะวันออกเริ่มสั่นคลอนจากการที่สาธารณรัฐประชาชนฮังการีเปิดพรมแดนด้านที่ติดกับออสเตรีย ส่งผลให้เกิดช่องโหว่ในแนวม่านเหล็กและเกิดการอพยพขนานใหญ่ของชาวเยอรมันตะวันออกจำนวนหลายพันคน ซึ่งหลบหนีออกจากประเทศไปยังฝั่งตะวันตกและออสเตรียโดยใช้ฮังการีเป็นทางผ่าน นอกจากนี้การปฏิวัติอย่างสงบ (Peaceful Revolution) ซึ่งเป็นระลอกการประท้วงของชาวเยอรมันตะวันออกยังส่งผลให้เกิดการจัดการเลือกตั้งเสรีขึ้นเป็นครั้งแรกในเยอรมนีตะวันออกเมื่อวันที่ 18 มีนาคม ค.ศ. 1990 และนำไปสู่การเจรจาระหว่างเยอรมนีทั้งสองประเทศถึงประเด็นสนธิสัญญารวมประเทศอีกด้วย ต่อมามีการเจรจาเพิ่มเติมซึ่งชาติมหาอำนาจอีกสี่ชาติที่เคยยึดครองเยอรมนีในอดีตได้มีส่วนร่วมด้วย จึงก่อให้เกิดการลงนามในข้อตกลงของ สนธิสัญญาสองบวกสี่ (สนธิสัญญาว่าด้วยการตกลงขั้นสุดท้ายเกี่ยวกับดินแดนเยอรมนี) ณ กรุงมอสโก สหภาพโซเวียต เมื่อวันที่ 12 กันยายน ค.ศ. 1990 โดยให้อำนาจอธิปไตยอย่างสมบูรณ์แก่ประเทศเยอรมนีที่รวมกันใหม่ อีกทั้งเป็นการปลดปล่อยเยอรมนีทั้งสองประเทศจากภาระเกี่ยวพันจากข้อจำกัดหลายประการที่เกิดขึ้นในสมัยที่ยังเป็นเขตปกครองของชาติมหาอำนาจด้วยเช่นกัน

ในทางกฎหมายถือว่าเยอรมนีตะวันออกละทิ้งอธิปไตยของตนเอง และยอมถูกผนวกเป็นส่วนหนึ่งของสหพันธ์สาธารณรัฐเยอรมนี (เยอรมนีตะวันตก) เยอรมนีภายหลังการรวมประเทศ ถือเป็นองค์ภาวะเดียวกันกับเยอรมนีที่ดำรงอยู่ก่อนหน้า มิใช่ประเทศเกิดใหม่ หรือประเทศผู้สืบสิทธิ์ ด้วยเหตุนี้ สหพันธ์สาธารณรัฐเยอรมนีสามารถดำรงสมาชิกภาพของตนในองค์การระหว่างประเทศอยู่ได้เช่นเดิม เช่น ประชาคมเศรษฐกิจยุโรป, เนโท ฯลฯ ในขณะที่สมาชิกภาพของเยอรมนีตะวันออกที่มีอยู่ในองค์การระหว่างประเทศ เช่น องค์การสนธิสัญญาวอร์ซอ ฯลฯ ถือเป็นอันสิ้นสุดลง
# การท่องเที่ยวในประเทศฟินแลนด์
ประเทศฟินแลนด์ดึงดูดนักท่องเที่ยวกว่า 4.6 ล้านคนในปี ค.ศ. 2015 โดยส่วนใหญ่มาจากประเทศรัสเซีย ซึ่งในปี ค.ศ. 2013 มีมูลค่าเพิ่มจากการท่องเที่ยวที่ประมาณ 2.5 เปอร์เซ็นต์ของผลิตภัณฑ์มวลรวมในประเทศฟินแลนด์ และสร้างงาน 136,700 อัตรา

 สถิติ 
ผู้มาเยือนมากที่สุด (รวมถึงเฉพาะผู้ที่ค้างคืนในที่พัก) ที่เดินทางมาถึงประเทศฟินแลนด์ในปี ค.ศ. 2014 มาจาก:
 อันดับ ประเทศ จำนวน (คน)1   615,1162   299,5893   248,3084   180,5625   102,1546   93,4697   85,3888   83,2789  81,88010   71,567 รวมชาวต่างประเทศ  2,731,200
# โยอาคิม ฟ็อน ริบเบินทร็อพ
อุลริช ฟรีดรีช วิลเฮ็ล์ม โยอาคิม ฟ็อน ริบเบินทร็อพ  (30 เมษายน ค.ศ. 1893 - 16 ตุลาคม ค.ศ. 1946) เป็นนักการเมืองและนักการทูตชาวเยอรมันที่ได้ดำรงตำแหน่งรัฐมนตรีว่าการกระทรวงต่างประเทศของนาซีเยอรมนี ตั้งแต่ ค.ศ. 1938 ถึง ค.ศ. 1945

ริบเบินทร็อพได้รับความสนใจเป็นครั้งแรกจากอดอล์ฟ ฮิตเลอร์ในฐานะที่เป็นนักธุรกิจที่เดินทางไปในที่ต่าง ๆ และมีความรู้เกี่ยวกับโลกภายนอกมากกว่าพวกนาซีระดับอาวุโสส่วนใหญ่ และเป็นผู้มีอำนาจในด้านการต่างประเทศ เขาได้เสนอบ้านของเขาที่ชลอส ฟุสเซิล สำหรับการประชุมลับในเดือนมกราคม ค.ศ. 1933 ส่งผลทำให้ฮิตเลอร์ได้รับการแต่งตั้งเป็นนายกรัฐมนตรีแห่งเยอรมนี เขาได้กลายเป็นคนสนิทของฮิตเลอร์ ทำให้สมาชิกพรรคบางคนต่างรังเกียจ ที่มองเขาว่าดูผิวเผินและไร้ความสามารถ เขาได้รับการแต่งตั้งให้เป็นเอกอัครราชทูตซึ่งประจำการที่ศาลเซนต์เจมส์ ราชสำนักแห่งสหราชอาณาจักร ใน ค.ศ. 1936 และจากนั้นรัฐมนตรีว่าการกระทรวงต่างประเทศแห่งเยอรมนี ในเดือนกุมภาพันธ์ ค.ศ. 1938

ก่อนสงครามโลกครั้งที่สอง เขาได้มีบทบาทที่สำคัญในการเป็นนายหน้าในกติกาสัญญาเหล็ก (จับมือเป็นพันธมิตรกับฟาสซิสต์อิตาลี) และกติกาสัญญาโมโลตอฟ–ริบเบินทร็อพ (กติกาสัญญาไม่รุกรานระหว่างกันของนาซี-โซเวียต) เขาได้ให้การสนับสนุนที่จะรักษาความสัมพันธ์อันดีกับโซเวียต และคัดค้านการรุกรานสหภาพโซเวียต ในปลาย ค.ศ. 1941 เนื่องจากอเมริกันได้ให้ความช่วยเหลือแก่อังกฤษและ "อุบัติการณ์" ที่เกิดขึ้นบ่อยครั้งมากขึ้นในมหาสมุทรแอตแลนติกเหนือระหว่างเรืออูและเรือรบอเมริกันที่คอยคุ้มกันคอนวอยไปยังอังกฤษ ริบเบินทร็อพได้ทำให้การเจรจาระหว่างญี่ปุ่น-อเมริกันในวอชิงตันนั้นล้มเหลวและเพื่อให้ญี่ปุ่นโจมตีสหรัฐ เขาได้ให้การสนับสนุนอย่างทุ่มสุดตัวในการประกาศสงครามต่อสหรัฐหลังการโจมตีที่เพิร์ลฮาร์เบอร์ ตั้งแต่ ค.ศ. 1941 อิทธิพลของริบเบินทร็อพได้เสื่อมถอยลง

เขาถูกจับกุมในเดือนมิถุนายน ค.ศ. 1945 ริบเบินทร็อพถูกตัดสินว่ามีความผิดและถูกลงโทษด้วยการประหารชีวิตในการพิจารณาคดีเนือร์นแบร์คสำหรับบทบาทของเขาในการริเริ่มสงครามโลกครั้งที่สองในยุโรปและทำให้เกิดฮอโลคอสต์ เมื่อวันที่ 16 ตุลาคม ค.ศ. 1946 เขากลายเป็นจำเลยเนือร์นแบร์คคนแรกที่ถูกประหารชีวิตด้วยการแขวนคอ
# ทะเลสาบเวิร์ท
ทะเลสาบเวิร์ท  เป็นทะเลสาบน้ำจืดขนาดใหญ่ตั้งอยู่ในรัฐคารินเทีย ทางตอนใต้ของประเทศออสเตรีย เป็นหนึ่งในสถานที่ท่องเที่ยวที่มีชื่อเสียงและได้รับความนิยมอย่างมากแห่งหนึ่งของออสเตรีย

มีความกว้าง 16.5 กิโลเมตร ครอบคลุมพื้นที่กว่า 90 ตารางกิโลเมตร จุดที่ลึกที่สุดอยู่ที่ทางตะวันตกมีความลึกประมาณ 85 เมตร  โดยชื่อ "ทะเลสาบเวิร์ท" มาจากภาษาเยอรมันสูงโบราณ "แวร์แดร์เซ" (Werdersee) แปลว่า "ทะเลสาบเกาะ" โดยที่นี่มีเกาะขนาดใหญ่ 3 เกาะ ชื่อนี้ถูกใช้มาจนถึงศตวรรษที่ 19 จากนั้นจึงเริ่มเป็นที่รู้จักในชื่อทะเลสาบเวิร์ท 

ทะเลสาบเวิร์ท เกิดจากการละลายของธารน้ำแข็งโบราณที่ไหลไปตามเนินเขาคารินเทียกลาง จนเกิดเป็นทะเลสาบขนาดใหญ่ ที่มีปริมาตรน้ำ 816 ล้านลูกบาตรเมตร มีสภาพภูมิอากาศอบอุ่น อุณหภูมิโดยเฉลี่ยอยู่ที่ 28 องศาเซลเซียส เนื่องจากมีเทือกเขาป้องกันอากาศหนาวอยู่ ทำให้มีภูมิอากาศแบบเมดิเตอร์เรเนียน เมื่อถึงฤดูหนาว โดยปกติน้ำที่นี่จะยังไม่แข็งตัวเป็นน้ำแข็งจนกว่าจะก่อนถึงเดือนมกราคม และจะกลายเป็นน้ำแข็งก็ต่อเมื่อฤดูหนาวนั้นอุณหภูมิหนาวจัดเท่านั้น โดยอุณหภูมิจะเริ่มเย็นตั้งแต่ปลายเดือนกันยายน แต่ในช่วงฤดูใบไม้ร่วงอากาศจะอบอุ่น อีกทั้งสีของน้ำจะแปรเปลี่ยนไปตามฤดูกาล และจากสภาพภูมิอากาศที่อบอุ่นทำให้เป็นหนึ่งในแหล่งที่เป็นที่เล่นน้ำและแล่นเรือใบรวมถึงอาบแดดที่ได้รับความนิยมอย่างมากในออสเตรเลีย  และยังเป็นแหล่งอาศัยของสัตว์ป่าชนิดต่าง ๆ ทั้ง นก, ปลา, สัตว์สะเทินน้ำสะเทินบก และสัตว์เลื้อยคลานหลายชนิด โดยเฉพาะกลันโฟร์ตทางทิศตะวันออกที่เป็นเขตป่าอนุรักษ์ เป็นที่ตั้งของเขตสงวนนาทูรา 2000
thumb|left|ทะเลสาบเวิร์ทในฤดูหนาว ที่น้ำบางส่วนเปลี่ยนเป็นน้ำแข็ง
ทะเลสาบเวิร์ท ในช่วงฤดูร้อนได้รับความนิยมอย่างมาก จึงเกิดมีการปลูกสร้างบ้านและที่พักอาศัยที่มีความสวยงามอยู่รอบ ๆ ทะเลสาบ ทั้งสถาปัตยกรรมแบบบาโรก, ศิลปะสมัยใหม่ และบ้านในชนบทของอังกฤษ  อีกทั้งเป็นแรงบันดาลให้ศิลปินและจิตรกรจำนวนมากใช้ที่นี่เป็นฉากหลังในงานศิลปะ ตลอดจนใช้เป็นฉากในการถ่ายทำภาพยนตร์เรื่องต่าง ๆ อีกทั้งยังเป็นสถานที่ ๆ ใช้ในการแข่งขันไตรกีฬาที่ใหญ่ที่สุดในออสเตรีย คือ ไตรกีฬาคนเหล็ก ตลอดจนหาดทรายริมทะเลสาบก็ใช้เป็นสถานที่แข่งขันวอลเลย์บอลชายหาด และยังมีสไลเดอร์ขนาดใหญ่ของเทศบาลเมืองที่ให้บริการฟรีแก่ผู้มาเล่นน้ำด้วย

ในด้านชีวภาพ ที่นี่มีปลาอย่างน้อย 21 ชนิด ทั้งปลาพื้นถิ่น หลายชนิดเป็นปลาหายาก รวมถึงปลาเวลส์ ปลาหนังขนาดใหญ่ที่สุดของทวีปยุโรป และปลาแสงอาทิตย์หูยาว ซึ่งเป็นปลาต่างถิ่นจากทวีปอเมริกาเหนือ ที่ยังไม่มีรายงานการสร้างความเสียหายให้แก่สิ่งแวดล้อม และยังเป็นแหล่งอาศัยและทำรังวางไข่ของนกเป็ดผีใหญ่ ที่ใหญ่ที่สุดในออสเตรียอีกด้วย
# โยเซ็ฟ เม็งเงอเลอ
โยเซ็ฟ เม็งเงอเลอ (16 มีนาคม ค.ศ. 19117 กุมภาพันธ์ ค.ศ. 1979) มีฉายาว่า ทูตแห่งความตาย  และ  ทูตสีขาว  เป็นนายแพทย์ชาวเยอรมัน และเป็นเจ้าหน้าที่หน่วยเอ็สเอ็สในช่วงสงครามโลกครั้งที่สอง เขาได้เป็นที่จดจำมากที่สุดสำหรับการปฏิบัติหน้าที่ในค่ายกักกันเอาช์วิทซ์ ที่เขาได้ทำการทดลองที่ร้ายแรงต่อนักโทษและเป็นสมาชิกทีมแพทย์ที่คัดเลือกเหยื่อเพื่อทำการสังหารในห้องรมแก๊ส เมื่อกองทหารโซเวียตได้กวาดพื้นที่ผ่านโปแลนด์ทำให้เม็งเงอเลอต้องย้ายไป 280 กิโลเมตร (170 ไมล์) จากเอาชวิทซ์ไปยังค่ายกักกันโกรส-โรเซิน เมื่อวันที่ 17 มกราคม ค.ศ. 1945 เพียง 10 วันก่อนที่กองทัพโซเวียตเดินทางมาถึงเอาช์วิทซ์

ก่อนสงคราม เม็งเงอเลอได้รับปริญญาเอกสาขามานุษยวิทยาและการแพทย์และเริ่มต้นอาชีพในฐานะนักวิจัย เขาได้เข้าร่วมพรรคนาซีใน ค.ศ. 1937 และเอ็สเอ็สใน ค.ศ. 1938 เขาได้รับมอบหมายเป็นเจ้าหน้าที่แพทย์สนามของกองพัน เมื่อสงครามโลกครั้งที่สองเริ่มขึ้น จากนั้นก็ได้ถูกย้ายไปประจำการในค่ายกักกันนาซีในช่วงต้น ค.ศ. 1943 และรับหน้าที่ในเอาช์วิทซ์ ซึ่งเขาได้เห็นโอกาสที่จะทำการวิจัยทางพันธุกรรมในมนุษย์ การทดลองของเขาได้เน้นไปที่ฝาแฝดเป็นหลักโดยไม่คำนึงถึงสุขภาพหรือความปลอดภัยของเหยื่อ

หลังสงคราม เม็งเงอเลอได้หลบหนีไปยังอเมริกาใต้ เขาเดินเรือไปยังอาร์เจนตินาในเดือนกรกฎาคม ค.ศ. 1949 ซึ่งได้รับความช่วยเหลือโดยเครือข่ายอดีตสมาชิกเอ็สเอ็ส ตอนแรก เขาอาศัยอยู่ในและบริเวณรอบ ๆ กรุงบัวโนสไอเรส  จากนั้นก็หลบหนีไปยังปารากวัยใน ค.ศ. 1959 และบราซิลใน ค.ศ. 1960 ตลอดเวลาที่ผ่านมาได้ถูกเยอรมนีตะวันตก อิสราเอล และนักล่านาซี (เช่น ซีม็อน วีเซินทาล) ตามล่าเพื่อจะนำตัวไปขึ้นศาลในฐานะอาชญากรสงคราม เม็งเงอเลอได้หลบหนีรอดจากการถูกจับกุม แม้ว่าจะมีการร้องขอให้ส่งผู้ร้ายข้ามแดนโดยรัฐบาลเยอรมนีตะวันตกและปฏิบัติการลับโดยสำนักข่าวกรองอิสราเอล มอสซาด เขาจมน้ำเสียชีวิตใน ค.ศ. 1979 ภายหลังจากทุกข์ทรมานในขณะที่ว่ายน้ำออกนอกชายฝั่งเบอร์ติโอกา และถูกฝังศพด้วยชื่อปลอมคือ ว็อล์ฟกัง แกร์ฮาร์ท ซากศพของเขาได้ถูกขุดขึ้นมาและได้รับการยืนยันโดยการตรวจสอบทางนิติเวชใน ค.ศ. 1985
# ฮูโก ชิฟ
ฮูโก ชิฟ (26 เมษายน ค.ศ. 1834 – 8 กันยายน ค.ศ. 1915) หรือ อูโก ชิฟ (Ugo Schiff) เป็นนักเคมีชาวเยอรมัน/อิตาลี เกิดที่เมืองแฟรงก์เฟิร์ต เรียนที่มหาวิทยาลัยเกิททิงเงินภายใต้การสอนของฟรีดริช เวอเลอร์ หลังจากนั้นชิฟย้ายไปอยู่สวิตเซอร์แลนด์เพื่อทำงานที่มหาวิทยาลัยแบร์นHugo (Ugo) Schiff, Schiff Bases, and a Century of b-Lactam Synthesis Thomas T. Tidwell Angew. Chem. Int. Ed. 2007, 46, 2–7  PMID 18022986 ชิฟเป็นผู้หนึ่งที่สนับสนุนแนวคิดสังคมนิยมและเคยติดต่อทางจดหมายกับคาร์ล มากซ์ และฟรีดริช เอ็งเงิลส์ และเป็นผู้ร่วมก่อตั้งหนังสือพิมพ์สังคมนิยม Avanti! ในปี ค.ศ. 1894

ในปี ค.ศ. 1863 ชิฟย้ายไปอยู่ที่ประเทศอิตาลี ทำงานที่มหาวิทยาลัยปิซาและพิพิธภัณฑ์ประวัติศาสตร์ธรรมชาติฟลอเรนซ์ ต่อมาในปี ค.ศ. 1877 ชิฟดำรงตำแหน่งศาสตราจารย์ด้านเคมีที่มหาวิทยาลัยตูรินและกลับไปอยู่ที่เมืองฟลอเรนซ์ในอีก 2 ปีต่อมาเพื่อดำรงตำแหน่งศาสตราจารย์ด้านเคมีที่มหาวิทยาลัยฟลอเรนซ์ ชิฟเสียชีวิตที่ฟลอเรนซ์ในปี ค.ศ. 1915

ชิฟมีผลงานการค้นพบเบสชิฟ ซึ่งเป็นสารกลุ่มอิมีนที่มีประโยชน์ทางเคมีหลายอย่างSchiff bases - Introduction - Shodhganga และพัฒนาการทดสอบชิฟ ซึ่งเป็นการทดสอบหาสารกลุ่มแอลดีไฮด์Schiff reagent - Dictionary.com
# หัวใจและไกปืน
หัวใจและไกปืน  เป็นละครโทรทัศน์แนวแอ็คชั่น, ดราม่า สร้างจากบทประพันธ์ของ วิศวนาถ เจ้าของประพันธ์ หงส์เหนือมังกร และ มังกรเดียวดาย โดยถูกนำมาสร้างเป็นละครโทรทัศน์มาแล้ว 2 ครั้ง 

ครั้งแรกเมื่อปี พ.ศ. 2541 โดย บริษัท เป่าจินจง จำกัด บทโทรทัศน์ มโน โชคแจ่มใส, คฑาหัสต์ บุษปะเกศ, นพพล โกมารชุน ผู้จัดละครและกำกับการแสดงโดย นพพล โกมารชุน นำแสดงโดย อำพล ลำพูน , ณัฐริกา ธรรมปรีดานันท์ ออกอากาศทุกวันจันทร์-อังคาร เวลา 20.20 - 22.20 ทางช่อง 7

ครั้งที่สองในปี พ.ศ. 2560 สร้างโดย บริษัท กลมกล่อม โปรดักชั่น จำกัด บทโทรทัศน์ พิง ลำพระเพลิง  ผู้จัดละคร นภัสกร มิตรเอม, ปิยธิดา มิตรธีรโรจน์ กำกับการแสดงโดย นภัสกร มิตรเอม นำแสดงโดย ปรีติ บารมีอนันต์, ณัฐชา เจกะ ออกอากาศทุกจันทร์-อังคาร เวลา 21.00 - 22.00 น. ทางช่องโมโน 29

 เรื่องย่อ 
 

 รายชื่อนักแสดงในครั้งต่างๆ 
 ปี  พ.ศ. 2541 พ.ศ. 2560  สถานีออกอากาศ  ช่อง 7  ช่องโมโน 29  ผู้จัดละคร  บริษัท เป่าจินจง จำกัด  กลมกล่อม โปรดักชั่น บทโทรทัศน์  มโน โชคแจ่มใสคฑาหัสต์ บุษปะเกศนพพล โกมารชุน  พิง ลำพระเพลิง  ผู้กำกับการแสดง  นพพล โกมารชุน  นภัสรัญชน์ มิตรธีรโรจน์  ราเชนทร์ ไกทอง  อำพล ลำพูน  ปรีติ บารมีอนันต์  จันทร์แจ่ม (แจ๋ม)  ณัฐริกา ธรรมปรีดานันท์  ณัฐชา เจกะ พันตำรวจตรีเชลียง พูนประสิทธิ์  สันติสุข พรหมศิริ   นภัสรัญชน์ มิตรธีรโรจน์ เด็กชายชนายุส  ด.ช. อเล็กซานเดอร์ เรนเดลล์  ด.ช. พรเดช ประวังสุข   เด็กชายบดินทร์  ด.ช. นิรุจน์ สิงหพิบูลย์  ด.ช. วรเมธ สุเมธวัน ชาญชัย ว่องไวตระกูล  ตระการ พันธุมเลิศรุจี  ชลัฏ ณ สงขลา  วิภา (แม่ของเด็กชายชนายุส)  ปริษา ปานะนนท์ สฤญรัตน์ โทมัส  เฮียตง (เจ้าพ่อเยาวราช)  เศรษฐา ศิระฉายา  จิราวัฒน์ วชิรศรัณย์ภัทร   เล็กขาว  เมธี อมรวุฒิกุล เบนจามิน โจเซฟ วาร์นี มิ่ง แม่นมาก  วรเชษฐ์ นิ่มสุวรรณ  ทศพล หมายสุข จ่าสมาน ภู่เกาะ  วัชรเกียรติ บุญภักดี  สุพจน์ พงษ์พรรณเจริญ โกเต่ง (เจ้าพ่อโคราชและเจ้าของโรงสีข้าว)  จีระศักดิ์ ปิ่นสุวรรณ   ศรีจันทร์ (แม่ของจันทร์แจ่ม)  วิยะดา อุมารินทร์  เพ็ญศรี (แม่ของวิภา)  พิราวรรณ ประสพศาสตร์     ป้าเจียก (แม่ค้าขายอาหารตามสั่ง)  มาเรีย เกตุเลขา     เส็ง (ลูกน้องมือขวาเฮียตง)  จักรพรรณ นรินทระ   ลุงบุญมา (หัวหน้าคนงานในไร่ข้าวโพด)  จิตติน ดิษยนิยม   สิงห์ (เจ้าของไร่ข้าวโพดสินธร)  เป้า ปรปักษ์   งุ่น (เพื่อนบ้านศรีจันทร์)  มารยาท ถายะเดช    ลุงแหลม (ลุงของราเชนทร์)  สอาด เปี่ยมพงษ์สานต์  วัชรชัย สุนทรศิริ หมวย (น้องสาวคนเล็กของราเชนทร์และเล็กขาว)    ชญาภา ไตรสารศรี ลูกน้องโกเต่ง  คำไหล เมืองอุบล     ลูกน้องโกเต่ง  หนุงหนิง สิงหราช     ลูกน้องโกเต่ง  อัมพร ปานกระโทก   นักแสดงรับเชิญ เฉลิมเกียรติ (พ่อของเด็กชายชนายุส)  วิวัฒน์ ผสมทรัพย์  ปิยะ ประวังสุข ครู  จรรยา ธนาสว่างกุล    เมย์  ด.ญ.ลักษมี ทรัพย์ปรุง    จ่า  เอก อินทรีย์    หัวหน้าคุมงานก่อสร้าง  วีระวิทย์ เหล่าสันติพลวุฒิ    ทนายความฝ่ายเพ็ญศรี  ธนภัทร สีงามรัตน์       พันเอก วันชนะ สวัสดี    นาวาอากาศเอก จงเจต วัชรานันท์    อมตา ปิยะวานิชย์

 เพลงประกอบละคร 
พ.ศ. 2541
 เพลง แค่หัวใจ - ขับร้องโดย จักรธร ขจรไชยกุล
 
พ.ศ. 2559
 เพลง ฉันจะรักเธอจนวันสุดท้าย - ขับร้องโดย พีระ เทศวิศาล
 เพลง ไม่ถอย - ขับร้องโดย จักรกฤช วานิชอิสสระ
# กีฬาวอลเลย์บอลชายหาดในกีฬาแห่งชาติ ครั้งที่ 44
กีฬาวอลเลย์บอลในกีฬาแห่งชาติ ครั้งที่ 44 จัดแข่งขันที่โรงยิมสนามชายหาด โรงเรียนนวมินทราชูทิศมัชฌิม จังหวัดนครสวรรค์ กำหนดแข่งขันระหว่างวันที่ 11–21 ธันวาคม พ.ศ. 2558

 สรุปเหรียญรางวัล 
1  2  0  1  32  0  1  1  23  0  1  0  14  0  0  1  1  0  0  1  1 รวม  2  2  4  8

 สรุปผลการแข่งขัน 
 ผลการแข่งขัน 
 ทีมชาย 

 ทีมหญิง 

 ผู้ที่ได้รับเหรียญ  
ทีมชายเกียรติศักดิ์  นาคส้มป่อยมรุเดช  บุญเต็มพงษ์พัฒน์  แสงอุไรบัลลือ  นาคประคองเศรษฐวรรษ  เพชรสวัสดิ์เอกรินทร์  มิ่งแม้นสุรินทร์  จงกลางกิตติ  ดวงจินดาทีมหญิงกิจจา  ขันทรักษ์อริญา  เหล่าแสงสาภัทศุริญโญ  อินไชยาแก้วตา  นรมาศสุภารัตน์  เจือจานกนกกร  เอี่ยมวิริยะกุลทัดดาว  ยานรัมย์ปรียาภา  นันทวี